
UPRAVNI ODJEL ZA IMOVINSKO-PRAVNE 
POSLOVE I GRADITELJSTVO  
KLASA: 940-06/26-01/30
URBROJ: 2198-23-26-3
Zadar, 24. srpnja 2026.            
                          
Na temelju članka 24. Zakona o upravljanju nekretninama i pokretninama u vlasništvu Republike Hrvatske („Narodne Novine“ broj 155/23.) i članka 30. Statuta Zadarske županije („Službeni glasnik Zadarske županije“ broj 10/26 ), Zadarska županija objavljuje 

JAVNI POZIV BR. 1/26 
ZA PODNOŠENJE PONUDA ZA KUPNJU NEKRETNINA 
U VLASNIŠTVU REPUBLIKE HRVATSKE 
 
	
R.br.
	
Opis nekretnine
	Početna cijena u EUR
	Iznos jamčevine u EUR
	Površina u m2
	Trošak procjene u EUR

	1.
	GRAĐEVINSKO ZEMLJIŠTE U RADAŠINOVCIMA – površine 1600 m2
[bookmark: _Hlk214012688][bookmark: _Hlk214438979]nekretnina označena kao zk.č.br. 1305/15, pašnjak, površine  1600 m2, upisana u zk.ul.br. 672, za k.o. Radašinovci, Općinski sud u Zadru, Zemljišnoknjižni odjel Benkovac
	34.400,00
	3.440,00
	1600
	531,25

	2.
	GRAĐEVINSKO ZEMLJIŠTE U RAŽANCU – površine 1637 m2
[bookmark: _Hlk214012886]nekretnina označena kao zk.č.br. 4051/4, Škulići, pašnjak, površine  1637 m2, upisana u zk.ul.br. 8065, za k.o. Ražanac, Općinski sud u Zadru, Zemljišnoknjižni odjel Zadar
	71.500,00
	7.150,00
	1637
	531,25

	3.
	GRAĐEVINSKO ZEMLJIŠTE U GORICI- površine 650 m2 
nekretnina označena kao zk.č.br. 283/2, Jošani, dvorište, površine 650 m2, upisana u zk.ul.br. 2464, za k.o. Gorica, Općinski sud u Zadru, Zemljišnoknjižni odjel Zadar
	38.500,00
	3.850,00
	650
	500,00

	4.
	
GRAĐEVINSKO ZEMLJIŠTE U ISLAMU GRČKOM-površine 1864 m2
nekretnina označena kao zk.č.br. 1123/14, Pašnjak, površine 1864 m2, upisana u zk.ul.br. 765, za k.o. Islam Grčki, Općinski sud u Zadru, Zemljišnoknjižni odjel Benkovac

	33.100,00
	3.310,00
	1864
	625,00

	5.
	GRAĐEVINSKO ZEMLJIŠTE U SVETOM FILIPU I JAKOVU-površine 156 m2
nekretnina označena kao zk.č.br. 1810, Stara straža, pašnjak, površine 156 m2, upisana u zk.ul.br. 3322, za k.o. Sveti Filip i Jakov, Općinski sud u Zadru, Zemljišnoknjižni odjel Biograd na Moru
	12.900,00
	1.290,00
	156
	500,00


 
Osim kupoprodajne cijene kupac snosi i troškove procjene vrijednosti nekretnine, kao i trošak naknade za izdvajanje nekretnina iz šumskogospodarskog područja RH.
Naknada za izdvajanje nekretnina iz šumskogospodarskog područja RH sukladno Privremenom obračunu naknade Hrvatskih šuma d.o.o., za nekretninu pod rednim brojem 1. oznake zk.č.br. 1305/15, pašnjak, površine  1600 m2, upisana u zk.ul.br. 672, za k.o. Radašinovci, iznosi 1.054,49 eura te za nekretninu pod rednim brojem 2. oznake zk.č.br. 4051/4, Škulići, pašnjak, površine  1637 m2, upisana u zk.ul.br. 8065, za k.o. Ražanac, iznosi 217,27 eura, a plaćanje se vrši temeljem pravomoćnog rješenja ministarstva nadležnog za šumarstvo.
Privremeni obračun naknade za izdvajanje šume i/ili šumskog zemljišta može se razlikovati od Konačnog obračuna naknade.
Najpovoljniji  ponuditelj dužan je uplatiti obračunatu naknadu za izdvajanje nekretnine iz šumskogospodarskog područja Republike Hrvatske temeljem pravomoćnog rješenja ministarstva nadležnog za šumarstvo te dostaviti dokaz o izvršenoj uplati prije sklapanja ugovora o kupoprodaji nekretnine.

ROK ZA PODNOŠENJE PONUDA: 26. kolovoza 2026. godine do 10,00 sati. 

Javno otvaranje ponuda održat će se u Zadarskoj županiji na adresi Ivana Mažuranića 30, Zadar, prizemlje, 26. kolovoza 2026. godine u 10,00 sati.  
Sve nekretnine se prodaju u zatečenom stanju „VIĐENO-KUPLJENO“. 
Kontakt informacije radnim danom od 8 do 12 sati, tel: 023/494 053, 023/494 051, 023/ 494 049. 
Cjeloviti tekst javnog poziva sa svim detaljima i uvjetima javnog poziva objavljen je na web stranicama Zadarske županije, Ministarstva prostornoga uređenja, graditeljstva i državne imovine i Hrvatske gospodarske komore. 
 
PODNOŠENJE PONUDA  
 
Podnošenjem ponude ponuditelj je izričito suglasan da Zadarska županija može prikupljati, koristiti i dalje obrađivati date podatke u svrhu provedbe postupka javnog prikupljanja ponuda, sukladno Zakonu o provedbi Opće uredbe o zaštiti podataka (“Narodne novine“, broj 42/18) te iste javno objaviti sukladno Zakonu o pravu na pristup informacijama („Narodne novine“, br. 25/13., 85/15. i 69/22.).
Ponude se prikupljaju isključivo pisanim putem.  
  Ponude i  prilozi uz ponudu dostavljaju se za svaku pojedinu nekretninu u zatvorenoj omotnici. 
[bookmark: _Hlk214002671]Na prednjoj strani i poleđini omotnice potrebno je napisati redni broj pod kojim je nekretnina u oglasu navedena uz naznaku „PONUDA ZA KUPNJU NEKRETNINE – NE OTVARATI do 26. kolovoza 2026. godine do 10,00 sati.“ 

Ponude se podnose neposredno u pisarnicu Zadarske županije, koja se nalazi na adresi  Ivana Mažuranića 28, 23 000 Zadar, ili putem pošte slanjem preporučene pošiljke na navedenu adresu, do 26. kolovoza 2026. godine do 10,00 sati. 
Kao dan predaje smatra se dan zaprimanja pisane ponude neposredno u pisarnicu Zadarske županije ili putem pošte na način da preporučena pošiljka bude zaprimljena u pisarnici Zadarske županije do 26. kolovoza 2026. godine do 10,00 sati. 
Ponude zaprimljene u Zadarskoj županiji nakon 10,00 sati 26. kolovoza 2026. godine smatraju se zakašnjelim ponudama i neće se razmatrati. 
  
SADRŽAJ PONUDE 
· u ponudi mora biti navedena kupoprodajna cijena u eurima, a ponude dostavljene 
u drugoj valuti neće se razmatrati
· podaci o podnositelju ponude (prebivalište odnosno sjedište ponuditelja ako je 
pravna osoba, broj telefona, e-mail adresa) 
· osobni identifikacijski broj (OIB) 
· naziv banke i broj računa ponuditelja za povrat jamčevine u slučaju njezinog 
neprihvaćanja 
· domaće pravne i fizičke osobe dužne su priložiti izvornik ili ovjerenu presliku   
            ili elektronički zapis potvrde nadležne Porezne uprave o podmirenju poreznog  
            duga, koja ne smije biti starija od 30 dana od dana podnošenja ponude
· domaće fizičke osobe dužne su priložiti presliku važeće osobne iskaznice, a 
strane fizičke osobe presliku putovnice 
· domaće pravne osobe moraju priložiti izvadak iz sudskog registra, a strane 
pravne osobe izvadak iz domicilnog registra s ovjerenim prijevodom sudskog tumača na hrvatski jezik 
· dokaz o izvršenoj uplati jamčevine na žiro račun Zadarske županije IBAN: 
HR4424020061800013007 uz model i poziv na broj HR68 7404-OIB
uplatitelja, a u opisu plaćanja treba navesti oznaku nekretnine za koju se uplaćuje jamčevina 
· izjava ponuditelja ovjerenu kod javnog bilježnika , kojom se obvezuje da će u 
slučaju ako njegova ponuda bude prihvaćena, sklopiti ugovor o kupoprodaji na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda
·             javnobilježničku ovjerenu izjavu ponuditelja kojom isti izjavljuje pod        
           materijalnom i kaznenom odgovornošću da nema dugovanja s osnova korištenja     
           državne imovine.
  
Valjanom uplatom jamčevine smatra se uplata čija je transakcija vidljiva na računu Zadarske županije najkasnije na dan isteka roka za predaju pisanih ponuda.
Ponuda s cjelokupnom dokumentacijom za sudjelovanje u javnom natječaju mora biti numerirana na način da je označen svaki broj stranice ponude i dokumentacije (npr.:1/3, 2/3, 3/3) te mora biti uvezana u cjelinu na način da je ponuda s cjelokupnom dokumentacijom  prošivena i spojena s vrpcom i jamstvenikom tako da nije moguće naknadno vađenje ili umetanje listova ili dijelova ponude. Nepotpune ponude kao i ponude koje su zaprimljene, a nisu  uvezana i numerirane na prethodno opisani način, smatrat će se nevaljanim te iste neće biti predmetom razmatranja. Ponuda uvezana spiralnim uvezom neće se smatrati valjanom.
 
UVJETI NATJEČAJA 

Sve nekretnine se prodaju u zatečenom stanju „VIĐENO-KUPLJENO“. 

U postupku javnog prikupljanja ponuda mogu sudjelovati fizičke osobe koje imaju državljanstvo Republike Hrvatske, državljanstvo države koje čine Europski gospodarski prostor, Švicarske konfederacije te državljani onih država s kojima Republika Hrvatska ima utvrđenu uzajamnost u stjecanju prava vlasništva nekretnina, kao i pravne osobe koje imaju sjedište u Republici Hrvatskoj državi koja čini Europski gospodarski prostor, Švicarskoj konfederaciji ili u onim državama s kojima Republika Hrvatska ima utvrđenu uzajamnost u stjecanju prava vlasništva nekretnina. 

Najpovoljnijim ponuditeljem smatra se pravna ili fizička osoba koja je ponudi najviši iznos cijene koja mora biti viša od početne cijene nekretnine i izražena u eurima, uz uvjet da ispunjava i sve druge uvjete iz javnog poziva. 
Ponude dostavljene u drugoj valuti neće se razmatrati. 
U slučaju da isti ponuditelj dostavi više ponuda za istu nekretninu, valjanom će se smatrati isključivo ponuda s najvišim iznosom ponuđene cijene. 
U slučaju da pristignu dvije ili više ponuda s istim iznosom ponuđene cijene, koji je ujedno i najviši ponuđeni iznos,  ponuditelji će biti pozvani preporučenom pošiljkom  putem pošte ili elektroničkom poštom, na adresu koju su naznačili u svojoj ponudi, da u roku od 5 (pet) dana od primitka poziva dostave novi iznos ponuđene cijene na način opisan uvjetima javnog poziva za podnošenje ponuda za kupnju nekretnina.
Najpovoljniji ponuditelj koji odustane od ponude, ili odustane od sklapanja ugovora o kupoprodaji nekretnine, ili ne uplati kupoprodajnu cijenu u roku gubi pravo na povrat jamčevine. 
Zadarska županija zadržava pravo da odustane od prodaje nekretnine u svako doba prije sklapanja ugovora. 
U slučaju da Zadarska županija odustane od prodaje nekretnine izvršit će se povrat uplaćene jamčevine ponuditelju bez prava na zakonsku zateznu kamatu za razdoblje od njezine uplate do isplate i pri tome ne snosi materijalnu ili drugu odgovornost prema ponuditeljima, niti ima obavezu obavijestiti ih o razlozima za takav postupak. 
Najpovoljnijem ponuditelju uplaćena jamčevina će se vratiti bez prava na zakonsku zateznu kamatu za razdoblje od njezine uplate do isplate, i to nakon što uplati kupoprodajnu cijenu u cijelosti, u  roku od 30 dana od dana uplate kupoprodajne cijene.
Ostalim ponuditeljima izvršit će se povrat uplaćene jamčevine bez prava na zakonsku zateznu kamatu za razdoblje od njezine uplate do isplate u roku od 30 dana od dana odabira najpovoljnijeg ponuditelja.
Najpovoljniji ponuditelj dužan je snositi troškove izrade procjembenog elaborata.
Najpovoljniji ponuditelj dužan je u roku od petnaest (15) dana od dana dostave kupoprodajnog ugovora isti potpisati i dostaviti Zadarskoj županiji. U suprotnom Zadarska županija nije vezana odlukom o izboru najboljeg ponuditelja.    


ZADARSKA ŽUPANIJA 

